## Odluka Ustavnog suda Republike Hrvatske broj U-III-1017/1994. od 1. lipnja 1995

### NN 40/1995 (14.6.1995.), Odluka Ustavnog suda Republike Hrvatske broj U-III-1017/1994. od 1. lipnja 1995

# USTAVNI SUD REPUBLIKE HRVATSKE

Ustavni sud Republike Hrvatske u sastavu Jadranko Crnić predsjednik
Suda, te suci Zdravko Bartovčak, dr. Velimir Belajec, dr Nikola Filipović,
Ante Jelavić Mitrović, mr. Vojislav Kučeković, Jurica Malčić, mr. Hrvoje
Momčinović, Ivan Marijan Severinac, Milan Vuković i Mladen Žuvela, odlučujući
o ustavnoj tužbi V. B. iz Z. na sjednici održanoj dana 01. lipnja 1995.
godine, donio je

## ODLUKU

### USTAVNOG SUDA REPUBLIKE HRVATSKE BROJ U-III-1017/1994. OD 1. LIPNJA 1995

Ustavna tužba se odbija.

2. Ova odluka objaviti će se u "Narodnim novinama".

Obrazloženje

Pravodobno podnijetom i dopuštenom ustavnom tužbom V. B. tvrdi, da su
mu rješenjem Hrvatskog zavoda za zdravstveno osiguranje od 16. rujna 1993.
godine oznake - Klasa: UP/II-502-10/93-01/197, Ur.broj: 338-11-15-93-1
i presudom Upravnog suda Republike Hrvatske od 12. svibnja 1994. godine
broj: Us-11877/93 povrijeđena ustavna prava iz članka 58. Ustava, te ona
iz članaka 14, 56. i 57. Ustava.

Navedenim rješenjem da mu je odbijen zahtjev za priznanje prava na korištenje
lijekova Bethnesol i Colifam na teret sredstava Hrvatskog zavoda za zdravstveno
osiguranje. Spomenutom presudom odbijena je tužba u upravnom sporu, unatoč
tome što je Upravni sud Republike Hrvatske prihvatio mišljenje medicinskog
tijela po kojemu je uporaba navedenih lijekova opravdana povremeno u akutnim
fazama bolesti. Spomenuti lijekovi da se ne mogu nabaviti na našem tržištu,
niti ih ljekarne mogu izaditi pa je izložen velikim troškovima oko nabave.

Podnositelj je predložio i izdanje privremene mjere kojom bi se Hrvatskom
fondu za zdravstveno osiguranje naložilo da refundira troškove nabavke
navedenih lijekova.

Ustavna tužba nije osnovana.

U provedenom postupku utvrđeno je uvidom u medicinsku dokumentaciju
priloženu uz ustavnu tužbu, te uvidom u spis Hrvatskog zavoda za zdravstvo
oznake - Klasa: UP/II-502-10/93-01/197, Ur.broj: 338-11-15-93-1 kojemu
takoder prilaži medicinska dokumentacija da je podnositelju ustavne tužbe
po Klinici za unutarnje bolesti, Medicinskog fakulteta u Z. preporučena
primjena kortikostecoidnih klizmi (Bethnesol klizme) i lijek Colifam uz
druge lijekove radi liječenja ulcerosnog proktitisa. Podnositelju su po
Domu zdravlja studenata u Z. izdani recepti za navedene lijekove koje je
on prema priloženim računima kupovao u inozemstvu, budući ih po potvrdama
ljekarni nema u prometu u Republici Hrvatskoj.

Zahtjev podnositelja ustavne tužbe za odobrenje propisivanja navedenih
lijekova na teret Republičkog fonda zdravstvenog osiguranja nije prihvaćen,
jer ti lijekovi nisu uključeni u listu lijekova koji se mogu propisivati
osiguranicima navedenog fonda, i jer ti lijekovi nisu registrirani za uporabu
u Republici Hrvatskoj. Zbog istih razloga u upravnom sporu je odbijena
i tužba podnositelja ustavne tužbe.

Prema odredbama članka 34. Zakona o stavljanju lijekova u promet ("Narodne
novine", broj 53/91) popis lijekova odobrenih za uporabu u Republici
Hrvatskoj objavljuje ministar zdravstva nakon provedenog postupka kontrole
lijekova i izdaje odobrenja za stavljanje lijekova u promet po odredbama
članka 28. i 35. - 41. navedenog Zakona.

U Popisu lijekova odobrenih za uporabu u Republici Hrvatskoj ("Narodne
novine", broj 44/92), koji je bio važeći u vrijeme liječenja podnositelja
ustavne tužbe i odlučivanja o njegovu zahtjevu, ne nalaze se lijekovi Coliofam
i Bethnesol. Slijedom toga oni nisu sadržani ni u Odluci o usvajanju liste
lijekova koji se mogu propisivati osiguranicima Republičkog fonda zdravstvenog
osiguranja i zdravstva Hrvatske ("Narodne novine", broj 51/93).

Slijedom ovih činjenica nije se mogla prihvatiti tvrdnja ustavne tužbe
o povredi prava na zdravstvenu zaštitu njenom podnositelju nepropisivanjem
navedenih lijekova budući bi Republički fond zdravstvenog osiguranja i
zdravstva udovoljavanjem zahtjevu podnositelja ustavne tužbe neovlašteno
odobrio propisivanje lijekova kojih uporaba u Republici Hrvatskoj nije
odobrena, iako su oni možda djelotvorniji od odobrenih.

Kako zbog izloženog nisu podnositelju ustavne tužbe povrijeđena ustavna
prava iz članaka 14, 56, 57. i 58. Ustava, to je temeljem odredbi članka
61. Poslovnika Ustavnog suda Republike Hrvatske ("Narodne novine",
broj 29/94) odlučeno je kao u točci 1. izreke. Slijedom te odluke nije
bilo uvjeta za odlučivanje o privremenoj mjeri. Odluka o objavi iz točke
2. izreke zasniva se na odredbama članka 20. Ustavnog zakona o Ustavnom
sudu Republike Hrvatske ("Narodne novine", broj 13/91).

Broj: U-III-1017/1994

Zagreb, 01. lipnja 1995.

USTAVNI SUD REPUBLIKE HRVATSKE

Predsjednik

**Jadrnako Crnić**, v. r.

Odluka, NN 40/1995-812